LIETUVOS RESPUBLIKOS KULTŪROS MINISTRAS

ĮSAKYMAS

DĖL PAVELDOTVARKOS 2016 METŲ PROGRAMOS PATVIRTINIMO

2016 m. kovo 7 d. Nr. ĮV-200

Vilnius

Vadovaudamasis Lietuvos Respublikos kultūros ministerijos 2016-2018 metų strateginiu veiklos planu, patvirtintu Lietuvos Respublikos kultūros ministro 2016 m. sausio 21 d. įsakymu Nr. ĮV-36 „Dėl Kultūros ministerijos 2016-2018 metų strateginio veiklos plano patvirtinimo“, Nekilnojamųjų ir kilnojamųjų kultūros vertybių išsaugojimo darbų finansavimo tvarkos aprašo, patvirtinto Lietuvos Respublikos kultūros ministro 2014 m. birželio 30 d. įsakymu Nr. ĮV-524 „Dėl nekilnojamųjų ir kilnojamųjų kultūros vertybių išsaugojimo darbų finansavimo tvarkos aprašo patvirtinimo“, 29 punktu bei atsižvelgdamas į Lietuvos Respublikos valstybinės kultūros paveldo komisijos 2016 m. vasario 26 d. sprendimą Nr. S-12 (6.2.-202) „Dėl Kultūros paveldo departamento prie Kultūros ministerijos 2016 metų programų projekto“:

1. Tvirtinu Paveldotvarkos 2016 metų programą (pridedama).

2. Pavedu Kultūros paveldo departamento prie Kultūros ministerijos (toliau – Departamentas) direktorei Dianai Varnaitei:

2.1. užtikrinti šio įsakymo 1 punktu patvirtintos Paveldotvarkos 2016 metų programos įgyvendinimą;

2.2. paskelbti Paveldotvarkos 2016 metų programą Departamento interneto svetainėje per tris darbo dienas nuo šio įsakymo įsigaliojimo;

2.3. patvirtinti Tyrimų ir tvarkybos darbų projektavimo sąrašą ir pateikti jį Lietuvos Respublikos kultūros ministerijai.

Kultūros ministras	Šarūnas Birutis